Lačia
Lačia arba Lačė (rus. Лача, Лаче) – ežeras Rusijoje, Archangelsko srities pietinėje dalyje. Telkšo 118 m aukštyje virš jūros lygio, ilgis šiaurės-pietų kryptimi 33 km, plotis iki 14 km. Gylis siekia 5,4 m. Dugnas durpingas, krantai mažai raižyti, pelkėti. Užšąla lapkričio mėnesį, atitirpsta gegužę. Į Lačią suteka 12 upių (Svidė, Kovža, Lekšma ir kt.). Šiaurėje išteka Onegos upė, įtekanti į Baltąją jūrą. Ežeras laivuojamas, vykdoma žvejyba (ypač karpių).